डॉक्टर से सलाह लें दवाओं और उपचार के विकल्पों के बारे में जानें PCOS और बंध्यता (इनफर्टिलिटी) को समझें स्वस्थ जीवनशैली अपनाएं
PCOS को डायग्नोज़ (diagnos) करने का सबसे आमतौर पर उपयोग किया जाने वाला क्राइटेरिया “रॉटरडैम क्राइटेरिया (rotterdam criteria)” है | जब निम्नलिखित क्राइटेरिया में से किन्हीं दो की उपस्थिति होती है तब PCOS की डायग्नोसिस बनायी जा सकती है:   एण्ड्रोजन की अधिकता”: एण्ड्रोजन हार्मोन होते हैं जो पुरुष और महिला दोनों में बनते हैं | परन्तु, पुरुषों में इनका उच्च स्तर पाया जाता है |महिलाओं में एण्ड्रोजन की अधिकता से निम्नलिखित लक्षण हो सकते हैं:  हिर्सुटिस्म (hirsutism-असामान्य या अत्यधिक बालों की वृद्धि होना) मुहांसे एण्ड्रोजनिक एलोपेसिया (पुरुषों जैसा गंजापन या बालों का पतला होना या झड़ना)   वज़न बढ़ना, विशेषरूप से पेट के आस-पास चर्बी जमा होना |     ओव्युलेटरी डिसफंक्शन (ovulatory dysfunction): ओव्युलेटरी डिसफंक्शन का सबसे सामान्य लक्षण है-अनियमित मासिक चक्र | बार-बार ब्लीडिंग होना (हर 21 दिन में होने वाली ब्लीडिंग से भी अधिक बार), ओव्युलेटरी डिसफंक्शन का चिन्ह हो सकती है | कम बार ब्लीडिंग होना (हर 35 दिन में होने वाली ब्लीडिंग से भी कम बार) भी ओव्युलेटरी डिसफंक्शन का चिन्ह हो सकती है |    पॉलीसिस्टिक ओवरी: ओवरी का परीक्षण अल्ट्रासाउंड के द्वारा किया जाना चाहिए | डॉक्टर आपकी ओवरी में इन चीज़ों को चेक करेंगे:  ओवरी के दोनों पार्श्वों का बढना (bilateral enlargement) (10cc से अधिक) फोलिकल्स के साइज़ और मात्रा (ये आमतौर पर 12 या अधिक होते हैं और साइज़ 2-9 मिलीमीटर होता है) एक ही आकार के कई सारे फोलिकल्स फोलिकल्स की बाहरी चारों ओर की स्थिति, जो एक धागे या मोती के समान दिखाई दे सकती है | ऐसा कोई एक विशेष टेस्ट नहीं होता जिससे PCOS को डायग्नोज़ किया जा सके | आपके डॉक्टर को आपके कई सारे टेस्ट और परीक्षण कराने की ज़रूरत होगी | आपकी गायनेकोलोगिस्ट आपके बेसिक टेस्ट्स और परिक्षण कर सकती/सकते हैं | आगे अन्य टेस्ट कराने के लिए वे आपको विशेषज्ञ के पास भेज सकती/ सकते हैं |  अगर आपको PCOS हो और आपको गर्भधारण करने में परेशानियाँ आ रही हों तो और आप गर्भधारण करना चाहती हों तो आपको किसी रिप्रोडक्टिव एंडोक्राइनोलोजिस्ट को दिखाना चाहिए | ये डॉक्टर फर्टिलिटी को बढ़ने के उद्देश्य के साथ PCOS का उपचार करने में विशेषज्ञता रखते हैं | अगर आपको PCOS हैं लेकिन आप गर्भधारण नहीं करना चाहतीं या आपको गर्भधारण में कोई परेशानी न आये तो आप एक मेडिकल एंडोक्राइनोलोजिस्ट को दिखा सकती हैं | चूँकि PCOS के कारण कई सारे लक्षण होते हैं इसलिए यह ज़रूरी है कि आप अपने सारे अनुभवों और लक्षणों के बारे में डॉक्टर को बताएं | भले ही आपको लगे कि ये लक्षण PCOS से सम्बंधित नहीं है, फिर भी अपने डॉक्टर को अपनी सारी स्थितियों से अवगत कराएं | अपने डॉक्टर को अपना पूरा चिकित्सीय इतिहास दें: अगर आपके परिवार में किसी सदस्य को या रिश्तेदार को डायबिटीज हो, इन्सुलिन रेसिस्टेंस, या एण्ड्रोजन की अधिकता के लक्षण हों तो उन पर ध्यान दें | आपको PCOS है या नहीं, इसका पता लगाने के लिए डॉक्टर का सारे परीक्षण करेंगे और कई प्रकार के टेस्ट्स की मदद लेंगे | आपके डॉक्टर या गायनेकोलोजिस्ट या एंडोक्राइनोलोजिस्ट के द्वारा निम्नलिखित प्रक्रियाएं अपनाई जा सकती हैं:  चिकित्सीय इतिहास: डॉक्टर आपसे आपके मासिकधर्म, वज़न और अन्य लक्षणों के बारे में जानकारी ले सकते हैं |वो आपसे आपके उन रिश्तेदारों के बारे में भी पूछ सकते हैं जिनको डायबिटीज, इन्सुलिन रेसिस्टेंस या PCOS हो | शारीरिक परीक्षण: आपके ब्लड प्रेशर, बीएमआई (BMI) और बालों की वृद्धि का परीक्षण किया जा सकता है | PCOS के अन्य लक्षण जैसे मुहांसे और बाल पतले होने को भी इसी परीक्षण के दौरान चेक किया जा सकता है | पेल्विक परीक्षण: डॉक्टर सूजन उया किसी प्रकार की वृद्धि के लिए यह परीक्षण कर सकते हैं | आमतौर पर, ये परीक्षण हाथों के द्वारा (डॉक्टर आपके पेल्विक हिस्से का परीक्षण करने के लिए अपने हाथों का उपयोग करते हैं) और अल्ट्रासाउंड के द्वारा किये जाते हैं |  ब्लड टेस्ट्स: आमतौर पर, डॉक्टर आपके रक्त में एण्ड्रोजन और ग्लूकोस का लेवल चेक करने के लिए ये परीक्षण करा सकते हैं | वे आपके मूत्र का परीक्षण करने के लिए सैंपल भी ले सकते हैं | जब PCOS का डायग्नोसिस हो जाये और यह निश्चित हो जाए कि आपको PCOS है तो आप अपने डॉक्टर से कई सारे सवाल पूछ सकती हैं |निम्नलिखित सवाल पूछने के बारे में विचार करें:   मुझे अपने लक्षणों में सुधार लाने के लिए कौन सी दवाएं लेनी चाहिए ? क्या ऐसे कोई दवा या उपचार है जिससे मेरी गर्भधारण की क्षमता बढ़ सके ? अपनी अन्य मेडिकल कंडीशन के साथ इस स्थिति को मैनेज करने के लिए मुझे क्या करना चाहिए ? मेरे उपचार में मुझे कौन-कौन से साइड इफेक्ट्स का सामना करना पड़ सकता है ? PCOS के कारण लम्बे समय तक कौन सी स्वास्थ्य सम्बन्धी समस्याएं आने की सम्भावना होती है ? अगर आप गर्भधारण नहीं करना चाहतीं तो अपने डॉक्टर से हार्मोनल बर्थ कण्ट्रोल लेने के बारे में पूछें | “कॉम्बिनेशन” बर्थ कण्ट्रोल पिल्स जिनमे एस्ट्रोजन और प्रोजेस्टेरोन पाए जाते हैं, आपके मासिकचक्रों को नियमित करने, पुरुष हार्मोन लेवल को कम करने और मुहांसे दूर करने में मदद कर सकती हैं | ये एंडोमेट्रिअल कैंसर (endometrial cancer) होने की सम्भावना को भी कम करेंगी | इन हार्मोन्स से युक्त स्किन पैचेज और वेजाइनल रिंग्स भी अच्छे विकल्प हो सकते हैं | आपके डॉक्टर भी आपके लिए उचित विकल्प को खोजने में मदद करेंगे |  ऐसी दवाएं जिनमे केवल प्रोजेस्टेरोन पाया जाता है, कॉम्बिनेशन बर्थ कण्ट्रोल के कुछ ही लाभ प्रदान करती हैं | ये आपके मासिकचक्र को नियंत्रित करने और एंडोमेट्रिअल कैंसर के जोखिम को कम करने में मदद करेंगी | परंतु, ये एण्ड्रोजन की अधिकता से सम्बंधित लक्षणों जैसे मुहांसे और लोम वृद्धि (hair growth) को कम करने में मदद नहीं करेंगी | मेटफोर्मिन (ग्लूकोफेज़ (glucophage), फोर्टामेट (fortamet) आदि,) टाइप 2 डायबिटीज वाले लोगों के लिए ली जाने वाली मुखसेव्य या ओरल दवाएं हैं | आपके इन्सुलिन रेसिस्टेंस और आपके शरीर के इन्सुलिन लेवल के कम होने पर डॉक्टर आपके लिए मेटफोर्मिन लिख सकते हैं | शोध भी बताते हैं कि मेटफोर्मिन कोलेस्ट्रॉल के लेवल और वज़न को नियंत्रित रखने में मदद करती है | जिन लोगों को लिवर या ह्रदय सम्बन्धी रोगों का इतिहास होता है, उनके लिए मेटफोर्मिन का उपयोग सुरक्षित नहीं होता | इसलिए डॉक्टर को अपनी कोई भी लिवर या ह्रदय से सम्बंधित बीमारी के बारे में बताना ज़रूरी होता है | डॉक्टर आपके ओव्युलेशन को उत्तेजित करने में मदद करने वाली दवाएं लिख सकते हैं | पहले से उपस्थिति किसी भी प्रकार की मेडिकल कंडीशन या लक्षणों के बारे में डॉक्टर को बताएं जिससे डॉक्टर आपके लिए सही दवा का निर्धारण कर सकें |  आपके डॉक्टर क्लोमिफेन (clomid, serophene) या लेट्रोजोल (femara) दवाएं लिख सकते हैं | ये मुखसेव्य दवाएं हैं जिन्हें ओव्युलेशन कराने के लिए मासिकचक्र के पहले हिस्से में लिए जाता है | क्लोमिफेन (clomiphene) या लेट्रोजोल (letrozole) लेने के बाद संभवतः 5-10 के अंदर ही ओव्युलेशन हो जायेगा |  अगर आपको एंडोमेट्रिओसिस (endometriosis), यूटेराइन फाइब्रोइड (uterine fibroid), लीवर से सम्बंधित रोगों का इतिहास या थाइरोइड की समस्या हो तो आपको ये सब डॉक्टर को बता देना चाहिए | क्लोमिफेन या लेट्रोजोल के साइड इफेक्ट्स के रूप में हॉट फ़्लैशेश, सिरदर्द और ब्रैस्ट में दर्द हो सकते हैं |  आपको इस बात के लिए भी सचेत रहना चाहिए कि क्लोमिफेन या लेट्रोजोल थेरेपी से होने वाले 100 में से 7-8 गर्भधारण में एक से अधिक गर्भरोपण या मल्टीपल इम्प्लांटेशन (multiple implantation) होते हैं जिनमें से जुड़वाँ होना बहुत आम बात है |  अगर अकेली क्लोमिफेन उचित काम न करती हो तो डॉक्टर मेटफोर्मिन और क्लोमिफेन का कॉम्बिनेशन लिख सकते हैं | अगर क्लोमोफेन उपचार से कोई लाभ न मिले तो डॉक्टर आपको गोनेडोट्रोपिन्स लेने की सलाह दे सकते हैं |गोनेडोट्रोपिन्स ऐसे हार्मोन्स हैं जो आपकी ओवरी को कई सारे फोलिकल्स (सिस्ट जिनमे अंडे पाए जाते हैं) के उत्पादन के लिए उत्तेजित करते हैं | पीरियड के दूसरे या तीसरे दिन इनके इंजेक्शन लगाने की शुरुआत की जाती है और लगातार 7-12 दिन के लिए लगाये जाते हैं | ये उपचार महंगे हो सकते हैं इसलिए अपने एंडोक्राइनोलोजिस्ट से पहले ही मालूम कर लें कि ये आपके लिए उचित हैं या नहीं |   गोनेडोट्रोपिन्स इंजेक्शन तुलनात्मक रूप से अधिक सफल होते हैं | जिन महिलाओं में गोनेडोट्रोपिन्स थेरेपी लेने के बाद ओव्युलेशन होता है और जिनमे उनकी फर्टिलिटी को प्रभावित करने वाले और कोई बाधक कारण नहीं होते, उनमे से 50 प्रतिशत महिलाएं 4 से 6 ओव्युलेटरी चक्रों के अंदर ही गर्भधारण कर लेती हैं |  गोनेडोट्रोपिन्स थेरेपी से होने वाले 30 प्रतिशत से अधिक गर्भधारण मल्टीपल इम्प्लांटेशन से सम्बन्धित होते हैं | अधिक्त मल्टीपल्स जुड़वाँ होते हैं जबकि 5 प्रतिशत केसेस तीन या उससे भी अधिक गर्भ के हो सकते हैं |  डॉक्टर से साइड इफेक्ट्स के बारे में जानें: इन इंजेक्शन से होने वाले अधिकतर साइड इफेक्ट्स हल्के या सौम्य होते हैं लेकिन कुछ केसेस अधिक गंभीर भी हो सकते हैं | हलके साइड इफेक्ट्स के रूप में 10-30 प्रतिशत गोनेडोट्रोपिन्स रोगियों में ओवेरियन हाइपरस्टीमुलेशन सिंड्रोम (ovarian hyperstimulation syndrome-OHSS) पाए जाते हैं और गंभीर साइड इफेक्ट्स के रूप में  लगभग 1 प्रतिशत केसेस में OHSS के कारण मितली, उल्टियाँ, वज़न बढ़ना, रक्त का थक्का जमना और अन्य गंभीर लक्षण होते हैं | IVF में, एक फ़र्टिलाइज्ड अंडे को सर्जरी के द्वारा गर्भाशय में रोपित किया जाता है | यह काफी प्रभावशाली विधि है | परन्तु, IVF अधिकतर महंगी होती है और आमतौर पर तब उपयोग की जाती है जब कम महंगे इलाजों से कोई लाभ नहीं मिलता | अपने डॉक्टर की सलाह से जानें कि आप IVF के लिए उपयुक्त हैं या नहीं |  जो लोग PCOS से पीड़ित होते हैं वे फर्टिलिटी की दवाओं से बहुत तीव्र प्रतिक्रिया देते हैं इसलिए उनमे अक्सर मल्टीपल बर्थ की संभावनाएं बढ़ जाती हैं | IVF में मल्टीपल बर्थ की सम्भावना को नियंत्रित करने का सबसे अधिक सामर्थ्य होता है | इव्फ़ के कारण ओवेरियन हाइपरस्टीमुलेशन सिंड्रोम (OHSS) हो सकते हैं जो गंभीर हो सकते हैं और बहुत ही कम परिस्थितियों में जानलेवा भी हो सकते हैं | लेप्रोस्कोपिक ओवेरियन ड्रिलिंग या ओवेरियन डायाथर्मी (ovarian diathermy) सर्जिकल उपचार के प्रकार होते हैं जो PCOS से ग्रसित महिलाओं में ओव्युलेशन को उद्दीप्त करते हैं | ये बहुत ख़ास होते हैं और आमतौर पर अन्य सभी फर्टिलिटी उपचारों के असफल हो जाने के बाद आखिरी विकल्प के रूप में उपयोग किये जाते हैं |  ओवारिन ड्रिलिंग (ovarian drilling) जनरल एनेस्थीसिया के अंतर्गत संपन्न की जाती है | सर्जन लेज़र या अन्य डिवाइस के उपयोग से ओवरी के हिस्से को क्लिनिकली रूप से नष्ट कर देते हैं | इससे ओवरी के द्वारा टेस्टोस्टेरोन के उत्पादन की मात्रा में कमी आती है जिससे आपके ओव्युलेट होने की सम्भावना बढ़ जाती है |  कुछ अध्ययनों के अनुसार, इस प्रक्रिया के उपयोग के बाद, संभावित सबसे अच्छी परिस्थितियों में कम से कम लगभग 50 प्रतिशत महिलाओं में एक साल के अंदर गर्भधारण हुए हैं |  ओवेरियन ड्रिलिंग में गंभीर जोखिम होते हैं जिनमे शामिल हैं- संक्रमण, आंतरिक रक्तस्त्राव, आंतरिक अंगों में चोट, और स्कार बनना | इस प्रक्रिया को अपनानाने से पहले डॉक्टर से इसके साइड इफेक्ट्स और जोखिमों के बारे में जानकारी ले लेनी चाहिए | कोई भी उपचार या दवा लेने से पहले अपने डॉक्टर की सलाह जरुर लें | जब आप प्रजनन सम्बन्धी उपचार या थेरेपी ले रही हों तो यह और भी अधिक ज़रूरी हो जाता है | अगर आपको दवाओं से किसी भी प्रकार के साइड इफेक्ट्स हो तो तुरंत डॉक्टर से संपर्क करें |  अगर आप अपने PCOS के लिए कई डॉक्टर को दिखा रही हों जैसे प्राइमरी केयर फिजिशियन, गायनेकोलोजिस्ट और एंडोक्राइनोलोजिस्ट, तो इन सभी को अपने स्वास्थ्य के बारे में जानकारी देती रहें | अगर आपको उपचार से किसी भी प्रकार के साइड इफेक्ट्स या लक्षण अनुभव हों तो अपने स्वास्थ्यकर्ता को सचेत करें | PCOS विभिन्न प्रकार के लक्षणों को उत्पन्न करता है | ये लक्षण हर महिला में भिन्न-भिन्न हो सकते हैं | सभी महिलाओं में सभी लक्षण नहीं पाए जायेंगे | PCOS के लक्षण अक्सर अन्य मेडिकल कंडीशन के समान होते हैं जैसे, थाइरोइड डिजीज और कुशिंग सिंड्रोम के समान | सही डायग्नोसिस के लिए आपको डॉक्टर से सलाह लेनी चाहिए |PCOS में आमतौर पर पाए जाने वाले लक्षणों में शामिल हैं:  अनियमित मासिकचक्र मुहांसे अनियमित केश वृद्धि, विशेषरूप से “पुरुषों” वाली लोकेशन पर जैसे छाती, पीठ और चेहरे पर बाल पतले होना या पुरुषों में होने वाले गंजेपन के समान बाल झड़ना मोटापा या वज़न बढ़ना, विशेषरूप से कमर के आस-पास के हिस्सों में बंध्यता या बाँझपन पेल्विक हिस्सों में दर्द आपके डॉक्टर आपके उन लक्षणों का भी पता कर लेंगे जिनका निर्धारण आप नहीं कर सकते जैसे, रक्त में एण्ड्रोजन लेवल और हाई कोलेस्ट्रॉल लेवल | कई अध्ययन दर्शाते हैं कि PCOS वाली महिलाओं में सामान्य महिलाओं की अपेक्षा डिप्रेशन होने की सम्भावना अधिक होती है | PCOS का सम्बन्ध महिलाओं में तनाव के स्तर और डर के दौरे पड़ने से भी होता है | डिप्रेशन और तनाव कई कारणों से होते हैं जिनमे से अधिकांश जटिल होते हैं | केवल डिप्रेशन या तनाव होने की स्थिति ही PCOS की ओर संकेत करने के लिए काफी नहीं होती | परन्तु, अगर आपको डिप्रेशन या तनाव के लक्षण अनुभव हों तो तुरंत डॉक्टर को दिखाना चाहिए |   हर महिला में डिप्रेशन के लक्षण भिन्न-भिन्न होते हैं | अवसाद से ग्रसित महिला में आवश्यक रूप से ये सभी लक्षण नहीं होते | परन्तु, क्लिनिकल डिप्रेशन के सामान्य चिन्हों में शामिल हैं: लगातार दुःख, खालीपन या नाकाबिलियत की अनुभूति बनी रहना निराशा अनुभव होना चिडचिडापन थकान और कम ऊर्जा अनुभव होना भूख में बदलाव होना सोने की आदतों में बदलाव होना एकाग्रचित होने और याददाश्त में परेशानी होना जिनमे चीज़ों या गतिविधियों में आपको पहले मज़ा आता था उनमे अब कोई रूचि न होना आत्महत्या करने के बारे में सोचना या कोशिश करना   तनाव या चिंता के लक्षणों में भी भिन्नता हो सकती हैं | आप ये सभी लक्षण अनुभव नहीं कर सकतीं | लेकिन, चिंताजन्य विकार के सामान्य लक्षणों में शामिल हैं: डर, घबराहट या अधीरता अनुभव होना सोने की आदतों में बदलाव होना ध्यान केन्द्रित करने में परेशानी होना शारीरिक लक्षण जैसे ह्रदय तेज़ी से धड़कना, मुंह सूखना, मांसपेशियों में तनाव या खिंचाव होना, मितली और चक्कर आना | बैचैनी या असुविधा होना सांस लेने में तकलीफ होना या तेज़-तेज़ साँसे चलना   PCOS वाली महिलाओं में अधिक भोजन करने सम्बन्धी विकार उत्पन्न होने की सम्भावना भी बढ़ जाती है | अगर आप एक साल से भी अधिक समय से असुरक्षित सेक्स कर चुकी हैं (अर्थात् किसी भी प्रकार के परिवार नियोजन का उपयोग भी नहीं किया है) और फिर भी गर्भधारण नहीं कर पा रही हैं तो आपको डॉक्टर से सलाह लेनी चाहिए |  कई स्थितियों और फैक्टर्स के कारण बाँझपन हो सकता है इसलिए केवल इनफर्टिलिटी या बांझपन होने का मतलब यह नहीं है कि आपको PCOS है | परन्तु, अक्सर PCOS होने पर ये कारण जिम्मेदार हो सकते हैं | लगभग 30 प्रतिशत बंध्यता की समस्या पुरुष इनफर्टिलिटी के कारण होती है | अन्य 30 प्रतिशत बंध्यता महिलाओं के कारण होती है जबकि बांकी बचे हुए केसेस के कारण अस्पष्ट या दोनों साथियों की बंध्यता के परिणामस्वरूप हो सकती है | इन्सुलिन हार्मोन पैंक्रियास के द्वारा बनाया जाता है | यह मेटाबोलिज्म को नियमित करने में महत्वपूर्ण भूमिका निभाता है | आपका पाचन तंत्र कार्बोहायड्रेट को (जैसे शुगर और स्टार्च को) ग्लूकोस (शुगर) में तोड़ देगा | इन्सुलिन से आपके शरीर में ग्लूकोस का अवशोषण और ऊर्जा के रूप में उपयोग हो पाता है | PCOS से पीड़ित महिलाओं में अक्सर एक स्थिति उत्पन्न हो जाती है जिसे इन्सुलिन रेसिस्टेंस कहते हैं | इन्सुलिन रेसिस्टेंस के कारण ग्लूकोस लेवल का शरीर में अवशोषित होने की बजाय रक्त में निर्माण होने लगता है | इसके कारण प्री-डायबिटीज या टाइप 2 डायबिटीज हो सकती है | PCOS वाली 80 प्रतिशत से भी अधिक महिलाओं में मोटापा हो सकता है | चूँकि PCOS वाली महिलाओं में इन्सुलिन का निर्माण मुश्किल से होता है इसलिए ऐसी डाइट लेने ज़रूरी होता है जिसके कारण रक्त शर्करा में बहुत अधिक उतार-चड़ाव न आयें |   प्रोसेस्ड फूड्स और बहुत अधिक चीनी में पकाए गये भोज्य पदार्थों को सीमित मात्रा में लें | इन भोज्य पदार्थों में पोषक तत्व बहुत कम होते हैं और ये आपके ब्लड शुगर लेवल को प्रभावित कर सकते हैं |  अपनी कैलोरी पर नज़र रखें | अपने श्रेष्ठ कैलोरी लेवल के निर्धारण के लिए आपको एक डायटीशियन से सलाह लेनी चाहिए | अगर आपको मोटापे से सम्बंधित PCOS है तो कैलोरी का अंतर्ग्रहण घटाने से वज़न कम करने में मदद मिल सकती है |  जटिल या संयुक्त कार्बोहायड्रेट खाएं | ऐसा नहीं है कि आपको कार्बोहायड्रेट खाने की पूर्णतः मनाही की जाती है, परन्तु आपको जटिल कार्बोहायड्रेट का चुनाव करना चाहिए जैसे, समग्र अनाज, जौ, ब्राउन राइस, और बीन्स | ये कार्बोहाइड्रेट्स फाइबर से भरपूर होते हैं और धीरे-धीरे पचते हैं इसलिए आपके इन्सुलिन लेवल में बहुत अधिक उतार-चड़ाव नहीं लाते |  खूब सारी ताज़ी सब्जियां और फल खाएं | फलों और सब्जियों में फाइबर और बहुत से आवश्यक पोषक तत्व होते हैं जैसे विटामिन्स और मिनरल्स | एक्सरसाइज, वज़न कम करने और डायबिटीज और कार्डियोवैस्कुलर जटिलताओं की सम्भावना को कम करने में मदद करती है |एक्सरसाइज आपके ब्लड शुगर लेवल को नियमित करने में भी मदद कर सकती है |  प्रतिदिन कम से कम 30 मिनट मध्यम शारीरिक गतिविधियाँ करने का लक्ष्य बनायें जैसे, एरोबिक एक्सरसाइज करें | अध्ययन दर्शाते हैं कि शारीरिक गतिविधियाँ आपकी मांसपेशियों को इन्सुलिन के प्रति अधिक संवेदनशील बनाती हैं | इससे ब्लड शुगर लेवल को कम करने में मदद मिल सकती है | एक्सरसाइज से इन्सुलिन की आवश्यकता के बिना आपकी मांसपेशियों को ग्लूकोस अवशोषित करने में भी मदद मिलती है |  5-7 प्रतिशत तक के छोटे-छोटे वज़न कम करने के स्तर से भी एण्ड्रोजन लेवल को कम करने और फर्टिलिटी को सहेजने में काफी मदद मिल सकती है | अध्ययन दर्शाते हैं कि जो महिलाएं धूम्रपान करती हैं, उनमे धूम्रपान न करने वाली महिलाओं की तुलना में एण्ड्रोजन का स्तर बहुत उच्च होता है | धूम्रपान भी इन्सुलिन रेसिस्टेंस को बढ़ावा दे सकता है | PCOS से पीड़ित अधिकांश महिलायें अत्यधिक या अवंछित लोम वृद्धि से परशान होती हैं | डॉक्टर के द्वारा लिखी गयी दवाओं से इस लक्षण को कम करने में मदद मिल सकती है | कई महिलाओं को वैक्सिंग, शेविंग और त्वीज़िंग (tweezing) के द्वार भी इन्हें हटाने में काफी मदद मिल जाती है | परन्तु, आप निम्नलिखित उपचारों के द्वारा भी अवांछित लोमों को हटा सकते हैं:  लेज़र हेयर रिमूवल: यह एक बहुत ही आम प्रक्रिया है जो 3-7 उपचारों के बाद स्थायी रूप से अवंछित बालों या लोमों को हटा सकती है |लेस हेयर रिमूवल को प्रोफेशनल्स के द्वारा की कराया जाना चाहिये | यह महंगी हो सकती है और आमतौर पर बीमा के द्वारा कवर होती है |  इलेक्ट्रोलायसिस (electrolysis): इसमें हीट या केमिकल के द्वारा स्थायी रूप से अवंछित बालों को हटा दिया जाता है | ये उपचार प्रोफेशनल्स के द्वारा ही कराये जाने चाहिए | यह लेज़र ट्रीटमेंट की अपेक्षा अधिक सफलतापूर्वक स्थायी रूप से अवांछित लोमों को हटा सकती है |
जानें कि डॉक्टर कैसे PCOS को डायग्नोज़ करते हैं: डॉक्टर को दिखाने के लिए अपॉइंटमेंट लें: अपने लक्षणों के बारे में अपने डॉक्टर को बताएं: जाने कि कौन सी चिकित्सीय विधियों का उपयोग किया जा सकता है: अपने डॉक्टर से सवाल करें: हार्मोनल बर्थ कण्ट्रोल (hormonal birth control) लेने के बारे में विचार करें: डॉक्टर से मेटफोर्मिन (metformin) के बारे में पूछें: फर्टिलिटी की दवाओं के बारे में डॉक्टर से सलाह लें: अपने डॉक्टर से गोनेडोट्रोपिन्स (gonadotropins) के बारे में सलाह लें: इनविट्रो फर्टिलाइजेशन (IVF) के बारे में विचार करें: अपने डॉक्टर से सर्जिकल लेप्रोस्कोपी के बारे में जानें: अपने डॉक्टर से नियमित संवाद बनाये रखें: PCOS के सामान्य शारीरक लक्षणों को पहचानें: PCOS के मनोवैज्ञानिक लक्षणों को पहचानें: पता लगायें कि कही आप बाँझपन की समस्या से तो नहीं जूझ रहीं: इन्सुलिन की भूमिका को समझें: कम ग्लायसेमिक इंडेक्स (low glycemic index) वाली डाइट खाएं: व्यायाम करें: धूम्रपान छोड़ें: अवांछित लोमों (unwanted hairs) का इलाज़ करें:
https://www.wikihow.com/Ovulate-With-Polycystic-Ovary-Syndrome-(PCOS) https://www.wikihow.com/Ovulate-With-Polycystic-Ovary-Syndrome-(PCOS) https://www.wikihow.com/Ovulate-With-Polycystic-Ovary-Syndrome-(PCOS) https://www.wikihow.com/Ovulate-With-Polycystic-Ovary-Syndrome-(PCOS)
Talking With Your Doctor Understanding Medication and Treatment Options Understanding PCOS and Infertility Establishing Healthy Lifestyle Habits